**KUDIRKOS NAUMIESČIO VINCO KUDIRKOS GIMNAZIJOS**

**MOKINIŲ TARYBOS NUOSTATAI**

**I. Mokinių taryba**
Mokinių  taryba (toliau MT) — aukščiausia mokyklos mokinių savivaldos institucija, kurios struktūrą nustato mokinių konferencija (susirinkimas).
Mokinių taryba kviečiama pagal mokinių tarybos (MT) narių priimtą veiklos programą (posėdžių, pasitarimų grafikus ir pan.) arba prireikus, bet ne rečiau kaip kartą į mėnesį.

**II. Mokinių tarybos (MT) pagrindinės funkcijos**

* Koordinuoja visų mokinių savivaldos institucijų veiklą.
* Priima sprendimus dėl neeilinės mokinių konferencijos(susirinkimo) sušaukimo.
* Svarsto mokinių teisių gimnazijoje gynimo klausimus.
* Tvirtina bendravimo ir bendradarbiavimo su kitų mokyklų mokiniais veiklos programą.
* Svarsto ir, gimnazijos vadovybei pritarus, tvirtina mokinių renginių planus.
* Organizuoja popamokinius renginius gimnazijoje.
* Padeda organizuoti pedagogams nepamokinę veiklą.
* Kartu su gimnazijos pedagogais ir administracija rūpinasi drausmės ir tvarkos palaikymu gimnazijoje.
* Klasės auklėtojų teikimu svarsto skatinimų ir nuobaudų skyrimo ir teikia siūlymus gimnazijos tarybai.
* Rengia siūlymus ugdymo procesui tobulinti.
* Tvirtina mokinių delegacijos sudėtį į švietimo institucijų rengiamus pasitarimus (seminarus, konferencijas, susitikimus) ir kt. renginius, kuriuose aptariami miesto mokinių veiklos ir ugdymo klausimai.
* Skiria atstovus į gimnazijos Tarybą.

**III. Mokinių tarybos rinkimai**

* Mokinių tarybą sudaro neribotas skaičius aktyviausių mokinių iš 5-iV klasių.
* Mokinių tarybos nario įgaliojimų laikas trunka vienerius mokslo metus. MT narys turi teisę atsistatydinti, raštu nurodęs atsistatydinimo priežastis, kurios, rinkėjams pageidaujant, gali būti paskelbtos viešai.
* Baigiamosios (IV) klasės mokiniai, turi teisę nedalyvauti MT posėdžiuose, apie tai iš anksto pranešę posėdžio pirmininkui, bet privalo būti MT veiklos konsultantais – tai jų pareiga.

**IV. Mokinių tarybos pirmininko rinkimai**

* Mokinių tarybos pirmininką –gimnazijos mokinių prezidentą renka 5-IV klasių mokiniai ir gimnazijos mokytojai saptu balsavimu.
* Rinkimai laikomi įvykusiais, kai balsavime dalyvavo 50 proc. 5-IV klasių mokinių.ir mokytojų.
* Laimi daugiausia balsų surinkęs kandidatas.
* Mokinių prezidentas renkamas dviem metams.
* Mokinių prezidentas gali atsistatydinti pateikęs pareiškimą su nurodytomis priežastimis, lėmusiomis tokį jo poelgį.
* Mokinių prezidentas gali būti atstatydintas 2/3 tarybos narių pageidavimu.

**V. Gimnazijos mokinių prezidento pareigos**

* Vadovauti mokinių tarybai ir prezidiumui.
* Organizuoti mokinių tarybos veiklą.
* Tiksliai ir aiškiai paskirstyti su mokinių veikla susijusias užduotis MT nariams.
* Kaip mokinių atstovui reguliariai (t.y. kartą per mėnesį) susitikti su mokyklos administracija ir aptarti mokinių veiklos problemas.
* Atsakyti į klasių seniūnų pateiktus mokinių tarybai klausimus.

**VI. Gimnazijos mokinių prezidento teisės**

* Sušaukti neeilinį mokinių tarybos pasitarimą ar visuotinį mokinių susirinkimą
* Pateikti klausimus, susijusius su mokyklos veikla, su mokinių ugdymu ar ugdymusi, raštu ar žodžiu mokyklos administracijai ir gauti atsakymą.

**VII. Mokinių tarybos pirmininko pavaduotojo ir sekretoriaus pareigos**

* Pavaduoti mokinių tarybos pirmininką šiam negalint atlikti pareigų (ligos, išvykimo ir kt. atvejais).
* Sekretorius rašo skelbimus, susirinkimų protokolus, skelbia nutarimus, kai jam tai nurodo MT pirmininkas ar pavaduotojas, taip pat  registruoja visus mokinių tarybos dokumentus.
* Kartu su mokinais, išrinktais į mokyklos tarybą, svarsto mokyklos taryboje priimtus nutarimus.
* Kartu su mokinių tarybos pirmininku aptaria mokinių tarybos posėdžiuose svarstytinus klausimus ir nutarimus.

**VIII. Mokinių tarybos nario pareigos**

* Laikytis mokyklos vidaus tvarkos taisyklių.
* Lankyti MT posėdžius, pasitarimus, susirinkimus.
* Dalyvauti mokinių tarybos veikloje pagal pasirinktą arba paskirtą veiklos sritį.
* Vykdyti MT posėdžiuose nutartą veiklą.
* Atstovauti mokiniams, kai priimami svarbūs ugdymo ar mokinių veiklos sprendimai.

**IX. Mokinių tarybos nario teisės**

* Organizuoti renginius I-IV klasių mokiniams nepamokiniu laiku.
* Dalyvauti pedagogų organizuojamuose mokyklos renginiuose.
* Reikšti raštu ir žodžiu savo nuomonę mokinių pasitarimuose, posėdžiuose, susirinkimuose.

**X. Mokinių tarybos prezidiumas**

* Kartu su gimnazijos prezidentu organizuoja mokinių tarybos veiklą.
* Koordinuoja sektorių veiklą.
* Organizuoja renginius .
* Atstovauja gimnazijos aktyvą rajone, apskrityje ir respublikoje.

Iš viso du lapai. Taisymų nėra.
Aptarta ir patvirtinta mokinių tarybos posėdyje  Nr4 2009-09-22